**“Feldyeger rabitəsi haqqında”**

**Azərbaycan Respublikasının Qanununda dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 23-cü bəndini rəhbər tutaraq **qərara alır:**

“Feldyeger rabitəsi haqqında” Azərbaycan Respublikasının Qanununda (Azərbaycan Respublikasının Qanunvericilik Toplusu, 2003, №8, maddə 405; 2008, № 8, maddə 710) aşağıdakı dəyişikliklər edilsin:

1. 1-ci maddədən “və feldyeger rabitəsini həyata keçirən dövlət qulluqçularının hüquqi vəziyyətini” sözləri çıxarılsın.

2. 2.0.1-ci maddədə “xüsusilə mühüm” sözləri “xüsusi əhəmiyyətli” sözləri ilə əvəz edilsin.

3. 2.0.2-ci və 6.1.5-ci maddələrdən “Azərbaycan Respublikasının müvafiq icra hakimiyyəti orqanının qərarı ilə” sözləri çıxarılsın;

4. 2-ci maddədə “2.0.”, “2.0.1.” və “2.0.2.” rəqəmləri “2.1.”, “2.1.1.” və “2.1.2.” rəqəmləri ilə əvəz edilsin.

5. Aşağıdakı məzmunda 2.2-ci maddə əlavə edilsin:

“2.2. Qanunvericilik, icra və məhkəmə hakimiyyəti orqanları tərəfindən bu Qanunun 2.1.1-ci maddəsində göstərilməyən korrespondensiyalarının müvafiq ünvanlara çatdırılmaq üçün feldyeger rabitəsi orqanına təhvil verilməsi qadağandır.”.

6. 6.1.1-ci maddə və III fəsil ləğv edilsin.

7. 6.4-cü maddədə “açıla” sözündən sonra “, yoxlanıla” sözü əlavə edilsin.

8. 6.5-ci maddədə “xüsusi” sözü “operativ” sözü ilə əvəz edilsin.

9. 11.4-cü maddədə “normalar əsasında” sözləri “normalara uyğun olaraq müvafiq icra hakimiyyəti orqanı tərəfindən” sözləri əlavə edilsin.

10. 11.5-ci maddədə “xüsusi geyim forması” sözləri “hərbi geyim forması” sözləri ilə əvəz edilsin.

11. 11.6-cı və 11.8-ci maddələr ləğv edilsin.

12. Aşağıdakı məzmunda 12.3-cü maddə əlavə edilsin:

“12.3. Korrespondensiyaların və digər göndərişlərin qəbulu, qablaşdırılması, mühafizəsi və çatdırılması qaydasını müvafiq icra hakimiyyəti orqanı müəyyən edir.”.

13. V fəsil aşağıdakı redaksiyada verilsin:

“ V FƏSİL

YEKUN MÜDDƏALAR

Maddə 13. **Qanunun pozulmasına görə məsuliyyət**

Bu Qanunun tələblərini pozan şəxslər Azərbaycan Respublikasının İnzibati Xətalar Məcəlləsində nəzərdə tutulmuş hallarda məsuliyyət daşıyırlar.”.

 **İlham Əliyev**

 **Azərbaycan Respublikasının Prezidenti**

Bakı şəhəri, 29 iyun 2018-ci il

№ 1215-VQD